b"\n_START_ARTICLE_\nKhak\xc3\xa0s\n_START_SECTION_\nLiteratura\n_START_PARAGRAPH_\nLa cr\xc3\xb2nica xinesa Tan-shu (618-907) ja esmena una llengua escrita per als pobles kirguisos del Ienissei, i se sap que els khak\xc3\xa0s empraren en el segle VIII l'escriptura dels altres pobles turcs, per\xc3\xb2 en el segle XIV ja no l'usaven pas, i en el segle XVII usaven el calmuc per comunicar-se amb els russos. Tenen una rica tradici\xc3\xb3 oral, representada per mites i herois \xc3\xa8pics com Altyn Aryg, Albynzhi i Pora Ninzhi. Els poemes dels sagais tenen uns 800 versos i narren aventures \xc3\xa8piques com les d'Ai M\xc3\xb6k\xc3\xb6, qui es cas\xc3\xa0 amb la filla del d\xc3\xa9u suprem Khudai, Puga D\xc3\xa4ga, Altyn Pyrkan i altres. La literatura escrita no es va iniciar fins al 1926, quan s'inici\xc3\xa0 l'escolaritzaci\xc3\xb3 amb alfabet cir\xc3\xadl\xc2\xb7lic._NEWLINE_El 1857 Matthias Castr\xc3\xa9n va publicar Versuch einer kobalischen und karagassischen Sprachlehre, primer estudi sobre la seva gram\xc3\xa0tica, i el 1884 V. Verbitsky va publicar un diccionari en altai i aladag. A finals del segle XIX N. Katanov va traduir obres religioses russes al khak\xc3\xa0s i va fer un estudi etnogr\xc3\xa0fic el 1907; tamb\xc3\xa9 es publicaren obres d'alguns autors khak\xc3\xa0s com el dramaturg M. Kokov (1913-1976), i N. Arzhan. Es considera fundador de la literatura sovi\xc3\xa8tica khak\xc3\xa0s V. A. Kobiakov (1906-1937), autor d'Aido (1934), primera novel\xc2\xb7la en khak\xc3\xa0s; fou continuat pels poetes P. T. Shtygashev (1886-1941) i M. A. Arshanov (1914-1941)._NEWLINE_Despr\xc3\xa9s de la Segona Guerra Mundial N. G. Domozhakov (1916-1976) compongu\xc3\xa9 A l'aul distant (1959), la novel\xc2\xb7la khakass m\xc3\xa9s reconeguda, i que dscriu les transformacions durant l'\xc3\xa8poca sovi\xc3\xa8tica. Fou continuat per I. G. Kotuishev (1919), I. M. Kostiakov (1916) M. N. Chebodajev (1931) i M. R. Bainov (1937). Tamb\xc3\xa9 fou popular el comedi\xc3\xb2graf Mikha\xc3\xafl Kilchichakov (1919), amb L'amagatall de l'os (1956) i Quan els fulles engrogueixen (1961)."